
Θέμα: Ρύθμιση των προϋποθέσεων μεταβολής των επιτοκίων του άρθρου 53 του Κώδικα Φορολογικής Διαδικασίας (ν. 4987/2022)-Κατάργηση της παρ. 2 της υπό στοιχεία Α.1153/2022 απόφασης του Υπουργού Οικονομικών «Τροποποίηση της υπό στοιχεία ΔΠΕΙΣ 1198598 ΕΞ 31.12.2013 απόφασης του Υπουργού Οικονομικών “Καθορισμός των επιτοκίων του άρθρου 53 του ν.4174/2013” (Β΄19/2014 και Β΄113/2014)» (Β΄5635)
ΑΠΟΦΑΣΗ
Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ
Έχοντας υπόψη:
1. Τις διατάξεις:
α)	της παρ.4 του άρθρου 53 και των άρθρων 70 και 71 του Κώδικα Φορολογικής Διαδικασίας (ν. 4987/2022, Α’ 206),
β)	των άρθρων 6, 84 και 85 του Κώδικα Είσπραξης Δημοσίων Εσόδων (ν.4978/2022, Α’ 190), γ) του π.δ. 142/2017 «Οργανισμός Υπουργείου Οικονομικών» (Α΄ 181),
δ)	του π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μεταφορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του π.δ. 77/2023 (Α’ 130) - Μεταβατικές διατάξεις» (Α΄139), ε) Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α΄131) και
στ)	της υπό στοιχεία Δ. ΟΡΓ. Α 1125859 ΕΞ2020/23.10.2020 απόφασης του Διοικητή της Ανεξάρτητης Αρχής Δημοσίων Εσόδων «Οργανισμός της Ανεξάρτητης Αρχής Δημοσίων Εσόδων (ΑΑΔΕ)» (Β΄4738).
2. Την υπ. αρ. 1/20.1.2016 πράξη του Υπουργικού Συμβουλίου «Επιλογή και διορισμός Γενικού Γραμματέα της Γενικής Γραμματείας Δημοσίων Εσόδων του Υπουργείου Οικονομικών» (Υ.Ο.Δ.Δ. 18), σε συνδυασμό με τις διατάξεις του πρώτου εδαφίου της παρ. 10 του άρθρου 41 του ν. 4389/2016 (Α΄94) και τις αποφάσεις: υπ’ αρ. 39/3/30.11.2017 (Υ.Ο.Δ.Δ. 689) του Συμβουλίου Διοίκησης της ΑΑΔΕ και υπό στοιχεία 5294 ΕΞ 2020/17.1.2020 (Υ.Ο.Δ.Δ. 27) του Υπουργού Οικονομικών, με θέμα «Ανανέωση της θητείας του Διοικητή της Ανεξάρτητης Αρχής Δημοσίων Εσόδων».
3. Την υπό στοιχεία ΔΠΕΙΣ 1198598 ΕΞ 2013/31.12.2013 απόφαση του Υπουργού Οικονομικών «Καθορισμός των επιτοκίων του άρθρου 53 του ν.4174/2013» (Β΄19/2014 και Β΄113/2014).
4. Την υπό στοιχεία Α.1153/2.11.2022 απόφαση του Υπουργού Οικονομικών «Τροποποίηση της υπό στοιχεία ΔΠΕΙΣ 1198598 ΕΞ 31.12.2013 απόφασης του Υπουργού Οικονομικών “Καθορισμός των επιτοκίων του άρθρου 53 του ν.4174/2013” (Β΄19/2014 και Β΄113/2014)» (Β΄5635) και την ανάγκη κατάργησης της παρ. 2 του άρθρου μόνου αυτής.
5. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού καθώς και του προϋπολογισμού της Ανεξάρτητης Αρχής Δημοσίων Εσόδων.
ΑΠΟΦΑΣΙΖΟΥΜΕ
Άρθρο 
μόνο
1. Κατ’ εξαίρεση των οριζομένων στο άρθρο 3 της υπό στοιχεία ΔΠΕΙΣ 1198598 ΕΞ 31.12.2013 απόφασης του Υπουργού Οικονομικών (Β΄19/2014 και Β΄113/2014) και για δύο (2) έτη από την ημερομηνία δημοσίευσης της παρούσας απόφασης, το επιτόκιο των άρθρων 1 και 2 της υπό στοιχεία ΔΠΕΙΣ 1198598 ΕΞ 31.12.2013 απόφασης του Υπουργού Οικονομικών δεν μεταβάλλεται κατά το μέρος που αφορά το επιτόκιο των πράξεων Κύριας Αναχρηματοδότησης της Ευρωπαϊκής Κεντρικής Τράπεζας (MRO) πριν την εκάστοτε σωρευτική μεταβολή αυτού κατά πέντε (5) εκατοστιαίες μονάδες λαμβανομένου ως βάση υπολογισμού του επιτοκίου που ίσχυε κατά την 1η.1.2014.
2. Η παρ. 2 του άρθρου μόνου της υπό στοιχεία Α. 1153/2022 απόφασης του Υπουργού Οικονομικών (Β΄5635) καταργείται.
3. Οι διατάξεις της παρούσας ισχύουν από 02.08.2023.
Η απόφαση αυτή να δημοσιευτεί στην Εφημερίδα της Κυβερνήσεως.

ΚΩΝΣΤΑΝΤΙΝΟΣ ΧΑΤΖΗΔΑΚΗΣ
ΠΙΝΑΚΑΣ ΔΙΑΝΟΜΗΣ
Α. ΑΠΟΔΕΚΤΕΣ ΠΡΟΣ ΕΝΕΡΓΕΙΑ
1. Γενική Διεύθυνση Ηλεκτρονικής Διακυβέρνησης
2. Αποδέκτες Πίνακα Γ΄& Δ΄
3. Διεύθυνση Στρατηγικής Τεχνολογιών Πληροφορικής (για ανάρτηση στην ιστοσελίδα της Α.Α.Δ.Ε.)
4. Ηλεκτρονική Βιβλιοθήκη ΑΑΔΕ
Β. ΑΠΟΔΕΚΤΕΣ ΠΡΟΣ ΚΟΙΝΟΠΟΙΗΣΗ
1. Γραφείο Υπουργού Εθνικής Οικονομίας και Οικονομικών
2. Γραφείο Υφυπουργού Εθνικής Οικονομίας και Οικονομικών
3. Αποδέκτες Πίνακα Α΄ (πλην των αποδεκτών προς ενέργεια), Β, Ε, ΣΤ, Ζ, Η, Θ (εκτός Εθνικού Τυπογραφείου), Ι, ΙΒ, ΙΔ, ΙΕ, ΙΣΤ
4. Γενική Διεύθυνση Τελωνείων και Ειδικών Φόρων Κατανάλωσης
5. Γραφείο Επικοινωνίας και Ενημέρωσης
6. Γραφείο Γενικού Γραμματέα Φορολογικής Πολιτικής
Γ. ΕΣΩΤΕΡΙΚΗ ΔΙΑΝΟΜΗ
1. Γραφείο Διοικητή Ανεξάρτητης Αρχής Δημοσίων Εσόδων
2. Γραφεία Προϊσταμένων Γενικών Διευθύνσεων
3. Διεύθυνση Νομικής Υποστήριξης
4. Διεύθυνση Διαδικασιών Εισπράξεων και Επιστροφών– Τμήματα Α-Γ, Γραμματεία
5. Διεύθυνση Τελωνειακών Διαδικασιών
6. Διεύθυνση Επικοινωνίας
